《佳公子招游郊野座中赠陈省斋 其四》
清代·戴梓

日色荡寒沙，归鞭促暮笳。乱红萦马足，深绿隐渔家。

路踏严城月，门敲小径花。春光长不歇，投老愿天涯。

作者简介：（1648—1725）清浙江钱塘人，字文开。通天文算法，能自制火器。三藩乱时，以布衣从康亲王杰书军，授道员。战后，得康熙帝召见，授侍讲，参与纂修《律吕正义》。后遭人谗毁，谪戍关东，靠售书画文字度日。所造“连珠铳”，实为原始机关枪。有《耕烟草堂诗钞》。